Hiljuti tuli ühele lehes ilmunud artiklile  vastukaja. Toimetusse tuli kapsamüüja, kes väitis, et ajaleht olevat tema kapsaäri ära rikkunud. Nimelt ilmus kemikaale sisaldavatest kapsastest pajatava loo kõrval tavaliste kapsapeade pilt. Pildi juures polnud ühtegi viidet, et fotol olevad köögiviljad on kemikaalirikkad. Väidetavalt pildil olevate kapsaste omanik kinnitas, et pärast pildi ilmumist ajalehes ei osta ükski inimene enam just tema kapsaid.